In Januarie 2021 ondervind die aandeelpryse van Amerikaanse videospeletjie-kleinhandelaar GameStop en ander sekuriteite, 'n kortdruk-aksie (Engelsːshort squeeze) op verskillende aandelebeurse, wat reuse finansiële gevolge het vir verskansingsfondse. Die kortdruk-aksie het die aandeelprys van die kleinhandelaar met amper 190 keer verhoog van sy rekordlaagtepunt van VS $ 2,57 tot byna $ 500 per aandeel, wat groot verliese vir kortverkopers veroorsaak het. Ongeveer 140 persent van die GameStop-aandele is tydens die kortverkoopaksie verkoop, en die spoed om aandele te koop ten einde hul posisies te dek namate die prys gestyg het, het die prys verder verhoog. Die kortdruk-aksie is aanvanklik en hoofsaaklik veroorsaak deur gebruikers van die internetforum r/wallstreetbets op Reddit. Data van die finansiële data-analise firma Ortex het op 28 Januarie 2021 aangedui dat die geskatte verliese weens die kortspeel-aksie van GameStop was $ 1,03 miljard. Op 28 Januarie het verskeie makelaarfirmas, waaronder Robinhood, die aankoop van GameStop aandele en ander sekuriteite gestaak, en het later gesê dat hulle nie genoegsaame sekurteite by die bank uitklaringshuise (clearing houses) kon kry om die bestellings van hul kliënte uit te voer nie.